Abja-Paluoja 17. veebruar 2022 nr

**Detailplaneeringu algatamine ja lähteseisukohtade kinnitamine**

Kaarel Saaremets on esitanud Mulgi Vallavalitsusele detailplaneeringu algatamise avalduse eesmärgiga elamu- ja ärihoone rajamiseks Mulgi vallas Karksi külas Kivi tn 17 (katastritunnus 60001:004:1380) kinnistul, mille suurus on 2668 m² ning maa sihtotstarve on tootmismaa.

Kivi tn 17 kinnistule on juurdepääs Kivi tänavalt. Taotletaval planeeringualal kehtib Karksi Vallavolikogu 21.06.2006. a määrusega nr 17 kinnitatud Karksi valla üldplaneering. Üldplaneeringu kohaselt on detailplaneeringu ala reserveeritud tootmismaaks. Planeerimisseaduse § 142 lõike 1 punkti 1 kohaselt tuleb algatada üldplaneeringut muutev detailplaneering, kui muudetakse üldplaneeringuga määratud maakasutuse juhtotstarvet.

Kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik. Tulenevalt KeHJS § 6 lõikest 2 ei ole vaja kaaluda ja anda keskkonnamõju strateegilise hindamise eelhinnangut, sest tegemist ei ole tegevusega millega kaasneks oluline keskkonnamõju. Vastavalt KeHJS § 2² on keskkonnamõju oluline, kui see võib eeldatavalt ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.

Üldplaneeringu põhilahenduse muutmise ettepanekut sisaldava detailplaneeringu koostamisel tuleb anda keskkonnamõju eelhinnang ja kaaluda KSH läbiviimist lähtudes planeerimisseaduse § 124, KeHJS § 33 lõigetes 4 ja 5 sätestatud kriteeriumidest ning § 33 lõike 6 kohaste asjaomaste asutuste seisukohtadest.

Kavandatava tegevuse puhul on vaja hinnata, kas eeldatavalt võib ilmneda mõjusid, mis välistavad maakasutuse muutmise lubatavuse ja võimaluse ehitusõiguse määramiseks elamu- ja ärihoonele. Mõjude väljaselgitamisel antakse kavandatavale tegevusele eelhinnang, mille eesmärk on tagada otsustajatele asjakohane informatsioon KSH läbiviimisel või algatamata jätmise otsuse tegemisel. Eeldatavalt ei kaasne kavandatava tegevuse elluviimisega vahetut või kaudset mõju, mis võiks ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervist ja heaolu, kultuuripärandit või vara.

Lähtudes eeltoodust ning asjaolust, et Karksi valla üldplaneeringuga reserveeritud tootmismaale plaanitakse rajada elamu koos ärihoonega, mille tõttu muutub maa sihtostarve, tuleb detailplaneeringu koostamise käigus anda keskkonnamõju strateegilise hindamise (KSH) eelhinnang.

Võttes aluseks eeltoodu, kohaliku omavalitsuse korralduse seaduse § 6 lõike 1, planeerimisseaduse § 124 lõike 10, § 128 lõike 1, § 142 lõike 1 punkti 1, lõike 6, § 128 lõike 1 ja 5, Karksi Vallavolikogu 21.06.2006. a määrusega nr 17 kinnitatud Karksi valla üldplaneeringu, Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 2 punkti 1 ja 2 ning Kaarel Saaremetsa avalduse

**Mulgi Vallavolikogu otsustab:**

1. Algatada Mulgi vallas Karksi külas Kivi tn 17 (katastritunnus 60001:004:1380) kinnistul detailplaneering.

1. Detailplaneeringu koostamise eesmärk on elamu- ja ärihoone rajamine.
2. Kinnitada detailplaneeringualale lähtesisukohad vastavalt lisale.
3. Koostada keskkonnamõju eelhinnang tuvastamaks keskkonnamõju strateegilise hindamise läbiviimise vajalikkust ning vajaduse korral algatada eraldi volikogu otsusega keskkonnamõjude strateegiline hindamine.
4. Kooskõlastatud detailplaneering tuleb esitada vallavalitsusele vastuvõtmiseks hiljemalt ühe aasta jooksul planeeringu lähteülesande kinnitamise kuupäevast arvates. Vallavalitsus võib põhjendatud taotluse alusel pikendada detailplaneeringu esitamise tähtaega. Taotlus detailplaneeringu esitamise tähtaja pikendamiseks tuleb esitada hiljemalt üks kuu enne detailplaneeringu esitamise tähtaja lõppemist.

Arvo Maling

 Volikogu esimees

Saata:

1. Koostaja: maa- ja planeeringuspetsialist Tiia Kukk tiia.kukk@mulgivald.ee
2. Kaarel Saaremets saaremetsa@gmail.com

Arvo Maling

Volikogu esimees

Ärakiri:

1. Argo Jõgi